PMIndiaData/PMIndiaSum huggingface dataset:
પ્રધાનમંત્રી નેધરલેંડના મહારાણીમહામહિમ મેક્સિમાને મળ્યા

પ્રધાનમંત્રી નરેન્દ્ર મોદીએ નેધરલેંડના મહારાણી મહામહિમ મેક્સિમા સાથે મુલાકાત કરી હતી. મહારાણી મેક્સિમા વિકાસના સમાવેશીઅર્થતંત્ર માટેના સંયુક્તરાષ્ટ્રના મહાસચિવના વિશેષ દૂત તરીકે ભારતની યાત્રા પર છે. પ્રધાનમંત્રી મોદી અને મહારાણી મેક્સિમાએ ભારતમાં નાણાકીય સમાવેશીતામાં વૃદ્ધિ કરવા માટે ભારત સરકાર દ્વારા છેલ્લા કેટલાક વર્ષો દરમિયાન લેવામાં આવેલા વિવિધ પગલાવિશે ચર્ચા કરીહતી જેમાંજન ધન યોજના, પ્રધાનમંત્રી જીવન જ્યોતિ વીમા યોજના, પ્રધાનમંત્રી સુરક્ષા વીમા યોજના અને અટલ પેન્શન યોજનાનો સમાવેશ થાય છે. મહારાણી મેક્સિમાએ આ પગલાઓ દ્વારા પ્રાપ્તથયેલી પ્રગતિની પ્રશંસા કરી. બંને નેતાઓએ વૈશ્વિક નાણાકીય વિકાસ અંગે પણ ચર્ચા કરી. મહારાણી મેક્સિમાએ યજમાન સરકારની જરૂરિયાતો અને પ્રાથમિકતાઓના આધાર પર ભારતીય ટેકનીકલ અને આર્થિક સહયોગ (આઈટીઈસી) યોજના અને વિદેશમાં વિકાસ કાર્યો માટે કન્સેશનલ લાઈન ઑફ ક્રેડીટની જોગવાઈ માટે ભારતના પ્રયત્નોની સરાહના કરી હતી.
પ્રધાનમંત્રીએ અહિંસા યાત્રા સંપન્નતા સમારોહ કાર્યક્રમને સંબોધિત કર્યો

પ્રધાનમંત્રી શ્રી નરેન્દ્ર મોદીએ આજે શ્વેતાંબર તેરાપંથની અહિંસા યાત્રા સંપન્નતા સમારોહ કાર્યક્રમને વીડિયો કોન્ફરન્સિંગ દ્વારા સંદેશ દ્વારા સંબોધિત કર્યો હતો શરૂઆતમાં, પ્રધાનમંત્રીએ ભારતીય સંતોની હજારો વર્ષ જૂની પરંપરાને યાદ કરી જે સતત ચળવળ પર ભાર મૂકે છે. તેમણે ખાસ નોંધ્યું કે શ્વેતાંબર તેરાપંથે સુસ્તીના ત્યાગને આધ્યાત્મિક પ્રતિજ્ઞા બનાવી છે. તેમણે ત્રણ દેશોમાં 18 હજાર કિલોમીટરની પદયાત્રા પૂર્ણ કરવા બદલ આચાર્ય મહાશ્રમણજીની પ્રશંસા કરી હતી. પ્રધાનમંત્રીએ ‘વસુધૈવ કુટુમ્બકમ’ની પરંપરાને વિસ્તારવા અને આધ્યાત્મિક સંકલ્પ તરીકે ‘એક ભારત શ્રેષ્ઠ ભારત’ના મંત્રનો પ્રચાર કરવા બદલ આચાર્યની પ્રશંસા કરી હતી. પ્રધાનમંત્રીએ શ્વેતાંબર તેરાપંથ સાથેના તેમના લાંબા જોડાણને પણ યાદ કર્યું અને તેમના અગાઉના નિવેદનને યાદ કર્યું કે “ये तेरा पंथ है, ये मेरा पंथ है’ – આ તેરાપંથ મારો માર્ગ છે. પ્રધાનમંત્રીએ 2014માં લાલ કિલ્લા પરથી ધ્વજવંદન કરાયેલ 'પદયાત્રા'ના મહત્વ પર ભાર મૂક્યો હતો અને સંયોગની નોંધ લીધી હતી કે તેમણે પોતે તે જ વર્ષે ભારતના પ્રધાનમંત્રી તરીકે તેમની નવી યાત્રા શરૂ કરી હતી અને જનસેવાની યાત્રા શરૂ કરી હતી અને જાહેર કલ્યાણ. શ્રી મોદીએ પદયાત્રાની થીમ એટલે કે સંવાદિતા, નૈતિકતા અને વ્યસનની પણ પ્રશંસા કરી હતી. તેમણે કહ્યું કે વાસ્તવિક આત્મ-સાક્ષાત્કાર કોઈપણ પ્રકારના વ્યસનની ગેરહાજરીમાં જ શક્ય છે. વ્યસનમાંથી મુક્તિ એ બ્રહ્માંડ સાથે સ્વનું વિલિનીકરણ તરફ દોરી જાય છે અને બધાનું કલ્યાણ થાય છે. પ્રધાનમંત્રીએ કહ્યું કે આજે આઝાદી કા અમૃત મહોત્સવની વચ્ચે દેશ સ્વયંથી આગળ વધીને સમાજ અને રાષ્ટ્ર પ્રત્યે કર્તવ્યનું આહ્વાન કરી રહ્યો છે. તેમણે કહ્યું કે દેશ સકા સાથ, સબકા વિકાસ, સબકા વિશ્વાસ અને સબકા પ્રયાસની ભાવના સાથે આગળ વધી રહ્યો છે. પ્રધાનમંત્રીએ ભારપૂર્વક જણાવ્યું હતું કે ભારતનું વલણ ક્યારેય સરકાર દ્વારા બધું જ કરવાનું રહ્યું નથી અને અહીં સરકાર, સમાજ અને આધ્યાત્મિક સત્તા હંમેશા સમાન ભૂમિકા ધરાવે છે. તેમણે ઉમેર્યું હતું કે, દેશ તેના સંકલ્પોને સિદ્ધ કરવા માટે ફરજના માર્ગ પર ચાલતી વખતે આ ભાવનાને પ્રતિબિંબિત કરી રહ્યો છે. નિષ્કર્ષમાં, પ્રધાનમંત્રીએ આધ્યાત્મિક નેતાઓને દેશના પ્રયાસો અને પ્રતિજ્ઞાઓને આગળ વધારવાનું ચાલુ રાખવા વિનંતી કરી.
પ્રધાનમંત્રીએ બિહારમાં બસ અકસ્માતમાં થયેલી જાનહાનિ પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ બિહારના મધુબની જિલ્લામાં બસ અકસ્માતમાં થયેલી જાનહાનિ પર દુઃખ વ્યક્ત કર્યું. પ્રધાનમંત્રીએ કહ્યું કે, “બિહારના મધુબની જિલ્લામાં થયેલા બસ અકસ્માતથી ખુબ વ્યથિત છું. દુઃખની આ ઘડીમાં મારી સંવેદનાઓ નિરાધાર બનેલા પરિવારો સાથે છે.”
પ્રધાનમંત્રીએ ભારતીય સંવિધાનના તમામ નિર્માતાઓને શ્રદ્ધાંજલિ અર્પી, ડ્રાફ્ટ સમિતિના અધ્યક્ષના રૂપમાં ડો. બાબા સાહેબ આંબેડકરના પ્રયાસોને નમન કર્યું.

પ્રધાનમંત્રી શ્રી નરેન્દ્ર મોદીએ ભારતીય સંવિધાનના તમામ નિર્માતાઓને પોતાની શ્રદ્ધાંજલિ અર્પી છે તથા સંવિધાનની ડ્રાફ્ટ સમિતિના અધ્યક્ષના રૂપમાં ડો. બાબા સાહેબ આંબેડકરના પ્રયાસોને નમન કર્યું. પ્રધાનમંત્રીએ જણાવ્યું હતું કે ‘આપણા સંવિધાનના નિર્માતાઓના તમામ મહાન વ્યક્તિત્વોને શ્રદ્ધાંજલિ. હું ડ્રાફ્ટ સમિતિના અધ્યક્ષના રૂપમાં ડો. આંબેડકરના પ્રયાસોને નમન કરું છું. ’
મહારાષ્ટ્રના સીએમ અને ડેપ્યુટી સીએમ પીએમને મળ્યા

મહારાષ્ટ્રના મુખ્યમંત્રી શ્રી એકનાથ શિંદે અને મહારાષ્ટ્રના નાયબ મુખ્યમંત્રી શ્રી દેવેન્દ્ર ફડણવીસે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રી કાર્યાલયે ટ્વિટ કર્યું; "મહારાષ્ટ્રના મુખ્યમંત્રી શ્રી @ mieknathshinde અને નાયબ મુખ્યમંત્રી શ્રી @
પ્રધાનમંત્રીએ પ્રસિદ્ધ સુફી ગાયક શ્રી પ્યારેલાલ વડાલીના નિધન પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ પ્રસિદ્ધ સુફી ગાયક શ્રી પ્યારેલાલ વડાલીના નિધન પર શોક વ્યક્ત કર્યો છે. પ્રધાનમંત્રીએ કહ્યું કે, “ શ્રી પ્યારેલાલ વડાલીના નિધન થી દુઃખ થયું છે. તેમને પ્રદર્શને વિશ્વ સ્તર પર મહાન લોકપ્રિયતા પ્રાપ્ત કરી છે. તેમનું કાર્ય લોકોને સૂફી સંગીત તરફ આકર્ષિત કરતું રહેશે. ભગવાન તેમની આત્માને શાંતિ આપે.”
મંત્રીમંડળે શ્રમ અને રોજગારનાં ક્ષેત્રોમાં તાલીમ અને શિક્ષણ જાળવી રાખવા માટે ભારત અને ઇટાલી વચ્ચે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે શ્રમ અને રોજગારનાં ક્ષેત્રોમાં તાલીમ અને શિક્ષણ માટે ભારત અને ઇટાલી વચ્ચે સમજૂતી કરાર (એમઓયુ)ને પોતાની મંજૂરી આપી છે. લાભ : આ સમજૂતી કરાર નીચેનાં માધ્યમથી કાર્યક્ષેત્રમાં ઉત્કૃષ્ટ કાર્યને પ્રોત્સાહન આપવા માટે તાલીમ અને શૈક્ષણિક કામગીરીઓનાં વિસ્તારમાં સહાયતા કરશેઃ • તાલીમ, કાર્યપદ્ધતિઓ અને તકનિકો વિશે સંયુક્ત તાલીમ કાર્યક્રમોનું આયોજન કરવું; • વિવિધ સામાજિક ભાગીદારીઓ માટે નવું તાલીમ મોડ્યુલ વિકસિત કરવું; • શ્રમ રોજગાર માટે વિવિધ વિષયોમાં વિશેષ સ્વરૂપે તૈયાર તાલીમ કાર્યક્રમોનું આયોજન કરવું; • તાલીમ કાર્યપદ્ધતિઓનું મૂલ્યાંકન કરવું; • વિશેષ રીતે શ્રમ વહીવટનાં સંદર્ભમાં, તાલીમ કાર્યક્રમો વિશે સારી કાર્યપ્રણાલીનું આદાન-પ્રદાન કરવું; તાલીમ મોડ્યુલનાં પુરવઠા અને સુવિધામાં એકબીજાની મદદ કરવી અને અધ્યયન-પ્રવાસોનું આયોજન કરવું; તથા • જ્ઞાન અને જાણકારી વહેંચવા માટે તાલીમ આપનાર શિક્ષકોનું આદાન-પ્રદાન કરવું મુખ્ય અસર : આ સમજૂતી કરારનાં મુખ્ય અસરનાં કાર્યક્ષેત્રમાં પરિવર્તનથી ઉત્પન્ન થનારાં પડકારોનું સમાધાન કરવામાં બંને સંસ્થાઓની ટેકનિકલ ક્ષમતાઓને વિકસાવવી પડશે. આ આંતરરાષ્ટ્રીય કાર્યક્રમો વિકસિત કરવા અને એનું આયોજન કરવા ટેકનિકલ ક્ષમતાઓ અને વી વી ગિરિ રાષ્ટ્રીય શ્રમ સંસ્થા (વીવીજીએનએલઆઈ), નોએડા એશિયા પ્રશાંત ક્ષેત્રમાં એક ટોચની તાલીમ સંસ્થા સ્વરૂપે ક્રમિક વિકાસને વધારશે. આ સમજૂતીકરાર સમગ્ર એશિયા પ્રશાંત ક્ષેત્ર સાથે સામાજિક ભાગીદારીનાં વ્યાપક ક્ષેત્ર સુધી પોતાની પહોંચ વધારશે. પૃષ્ઠભૂમિ : i. વી વી ગિરિ રાષ્ટ્રીય શ્રમ સંસ્થા (વીવીજીએનએલઆઈ) નોએડા, કેન્દ્રીય શ્રમ અને રોજગાર મંત્રાલય, ભારત સરકાર અંતર્ગત એક સ્વાયત્ત એકમ છે. આ સંસ્થા અને આંતરરાષ્ટ્રીય શ્રમ સંગઠનનાં આંતરરાષ્ટ્રીય તાલીમ કેન્દ્ર (આઇટીસી – આઇએલઓ), ટૂરિને 2012માં સમજૂતીકરાર (એમઓયુ) પર હસ્તાક્ષર કર્યા હતાં. એનાથી જ્ઞાન અને અનુભવની પારસ્પરિક ભાગીદારી સાથે અનેક કામગીરીઓમાં સહાયતા પ્રદાન કરવામાં આવી. સમજૂતીકરારનો ઉદ્દેશ વ્યાવસાયિક સહયોગ ચાલુ રાખવા માટે સંસ્થાઓ વચ્ચે સહયોગને ઔપચારિક સ્વરૂપ પ્રદાન કરવાનો છે. ii. આંતરરાષ્ટ્રીય શ્રમ સંગઠન (આઈએલઓ)નાં આંતરરાષ્ટ્રીય તાલીમ કેન્દ્ર (આઇટીસી)ની સ્થાપના વર્ષ 1964માં ટૂરિનમાં થઈ હતી. ત્યારથી આ આંતરરાષ્ટ્રીય સ્તર પર શ્રમનાં વિવિધ પાસાંઓ વિશે તાલીમ આપવા માટે સૌથી વધુ મહત્ત્વપૂર્ણ કેન્દ્રબિંદુ સ્વરૂપે કામ કરી રહ્યું છે. આઇટીસી રોજગાર, શ્રમ, માનવ સંસાધન વિકાસ અને ક્ષમતા નિર્માણ વિશે આંતરરાષ્ટ્રીય કુશળતાનો મોટ સ્રોત છે. આઈટીસીનો એક મુખ્ય ઉદ્દેશ શ્રમ અને રોજગારનાં ક્ષેત્રમાં તાલીમ કામગીરીઓમાં સંકળાયેલી મુખ્ય સંસ્થાઓ સાથે ભાગીદારી વિકસાવવાનો છે.
પ્રધાનમંત્રીની મ્યાનમારનાં રાષ્ટ્રપતિને ભેટ

પ્રધાનમંત્રી શ્રી નરેન્દ્ર મોદીએ આજે મ્યાનમારના રાષ્ટ્રપતિ મહામહિમ યૂ હતિન ક્યાવને સાલ્વીન નદીના ભાગનો 1841નો પુનઃ તૈયાર કરાયેલો નકશો ભેટ આપ્યો. આ ઉપરાંત પ્રધાનમંત્રીએ મ્યાનમારના રાષ્ટ્રપતિને બોધીવૃક્ષની પ્રતિમાની ભેટ પણ આપી હતી. પ્રધાનમંત્રીએ તેના ટ્વીટર એકાઉન્ટમાં ટ્વીટ કર્યું હતું કે, “મ્યાનમારના રાષ્ટ્રપતિ મહામહિમ યૂ હતિન ક્યાવને સાલ્વીન નદીના ભાગનો 1841નો પુનઃ તૈયાર કરાયેલો નકશો ભેટ આપ્યો. આ ઉપરાંત પ્રધાનમંત્રીએ મ્યાનમારના રાષ્ટ્રપતિને બોધીવૃક્ષની પ્રતિમાની ભેટ પણ આપી હતી.”
પ્રધાનમંત્રી જમ્મુ-કાશ્મીરનાં વિદ્યાર્થીઓને મળ્યાં

જમ્મુ-કાશ્મીરનાં શ્રીનગર શહેરની શાળાઓની 30 કન્યાઓનું એક જૂથ આજે (23-12-2017) નવી દિલ્હીમાં પ્રધાનમંત્રી શ્રી નરેન્દ્ર મોદીને મળ્યું હતું. અત્યારે વિદ્યાર્થીઓ ભારતીય સેના દ્વારા નિયમિત રીતે આયોજિત ઓપરેશન સદભાવના દેશનાં વિવિધ વિસ્તારોનાં પ્રવાસ પર છે. પ્રધાનમંત્રીએ વિદ્યાર્થીઓ સાથે શિક્ષણ – ખાસ કરીને કન્યા શિક્ષણ, સ્વચ્છ ભારત તથા તેમનાં સ્વપ્નો અને આકાંક્ષાઓ જેવા વિવિધ વિષયો પર ચર્ચા કરી હતી. આ ચર્ચા દરમિયાન કન્યાઓએ પૂછેલા વિવિધ પ્રશ્રોનાં જવાબમાં પ્રધાનમંત્રીએ કન્યા શિક્ષણ માટે સરકારે લીધેલાં વિવિધ પગલાં સમજાવ્યાં હતાં. તેમણે અન્ય વિવિધ લાભો પણ સમજાવ્યાં હતાં, જેમાં સ્વાસ્થ્ય અને પ્રવાસન ક્ષેત્રમાં થનાર ફાયદા સામેલ છે, જેનાથી સ્વચ્છ ભારત અભિયાનને પણ લાભ થઈ શકે છે. તેમણે એકાગ્રતા વધારવા યોગનાં લાભ પર પણ ભાર મૂક્યો હતો. જમ્મુ-કાશ્મીરમાંથી યુવાનો વધુને વધુ સંખ્યામાં સરકારી નાગરિક સેવાઓમાં જોડાઈ રહ્યાં છે અને રમતગમતમાં શ્રેષ્ઠ પ્રદર્શન કરી રહ્યાં છે એની નોંધ લઈને પ્રધાનમંત્રીએ ભારપૂર્વક જણાવ્યું હતું કે, ભારત ઉજ્જવળ ભવિષ્ય ધરાવે છે તથા જમ્મુ-કાશ્મીરનાં બાળકો અને યુવાનો દેશને ઘણું બધું પ્રદાન કરવાની ક્ષમતા ધરાવે છે.
પ્રધાનમંત્રી અને રશિયન સંઘના રાષ્ટ્રપતિએ ટેલીફોન પર વાત કરી

પ્રધાનમંત્રી શ્રી નરેન્દ્ર મોદીએ રશિયન સંઘના રાષ્ટ્રપતિ મહામહિમ શ્રી વ્લાદિમીર વી પુતિન સાથે ટેલીફોન પર વાત કરી હતી. બંને નેતાઓએ કોવિડ-19 રોગચાળાના સંદર્ભમાં આંતરરાષ્ટ્રીય સ્થિતિની ચર્ચા કરી હતી. પ્રધાનમંત્રીએ રશિયામાં રોગથી પીડિત તમામ લોકોની તબિયતમાં વહેલામાં વહેલી તકે સુધારો થાય એવી કામના વ્યક્ત કરી હતી અને આશા વ્યક્તિ કરી હતી કે, રાષ્ટ્રપતિ પુતિનના નેતૃત્વમાં રોગ સામે લડવાના રશિયાના પ્રયાસોને સફળતા મળશે. રાષ્ટ્રપતિ પુતિને પ્રધાનમંત્રીને કોવિડ-19 સામે લડવા ભારતે અપનાવેલા કડક પગલાંઓને સફળતા મળે એવી શુભેચ્છા પાઠવી હતી. બંને નેતાઓ આ મોટી આંતરરાષ્ટ્રીય કટોકટીના તમામ પડકારોનું પર્યાપ્ત સમાધાન કરવામાં વધારે ચર્ચાવિચારણા કરવા અને સાથસહકાર આપવા સંમત થયા હતા, જેમાં સ્વાસ્થ્ય, તબીબી, વૈજ્ઞાનિક સંશોધન, માનવતા સાથે સંબંધિત બાબતો અને વૈશ્વિક અર્થતંત્ર પર અસર કરે એવી બાબતો સામેલ છે. તેમણે કોવિડ-19 સામે એક થઈને લડવા આંતરરાષ્ટ્રીય સાથસહકારનાં મહત્ત્વ પર ભાર મૂક્યો હતો, જેમાં જી20 માળખાની અંદર સાથસહકાર સામેલ છે. પ્રધાનમંત્રીએ રશિયામાં ભારતીય વિદ્યાર્થીઓની સુખાકારી સુનિશ્ચિત કરવામાં રશિયન સત્તામંડળોના સાથસહકારની પ્રશંસા કરી હતી અને આશા વ્યક્ત કરી હતી કે આ પ્રકારનો સાથસહકાર ભવિષ્યમાં જળવાઈ રહેશે. રાષ્ટ્રપતિ પુતિને આ સંબંધમાં તમામ મદદની ખાતરી આપી હતી. પ્રધાનમંત્રીએ રાષ્ટ્રપતિ પુતિનને જણાવ્યું હતું કે, ભારતીય ઑથોરિટી રશિયન નાગરિકોને જ્યારે જરૂર જણાશે ત્યારે રશિયા પરત ફરવાની વ્યવસ્થા કરશે અને એમનું સ્વાસ્થ્ય જાળવવા માટે શક્ય તમામ પ્રયાસો કરશે. બંને નેતાઓ બંને દેશો વચ્ચે ગાઢ દ્વિપક્ષીય સંબંધોને જાળવવા અને એને વેગ આપવા પણ સંમત થયા હતા. તેમણે ભાર મૂક્યો હતો કે, તેઓ વર્ષ દરમિયાન પ્રત્યક્ષ ચર્ચા કરવા માટેની કેટલીક તકો ઝડપી લેવા આતુર છે.
મંત્રીમંડળે ભારત અને તાન્ઝિયાના વચ્ચેના એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષમાં કેન્દ્રિય મંત્રીમંડળે જળ સંસાધનોના વ્યવસ્થાપન અને વિકાસમાં દ્વિપક્ષીય સહકાર માટે ભારત અને તાન્ઝાનિયા વચ્ચે સમજૂતી કરાર (એમઓયુ)ને મંજૂરી આપી છે. સહકારના સંવર્ધિત ક્ષેત્રોમાં જળ સંચય, સપાટી તથા ભૂગર્ભજળના વ્યવસ્થાપન અને વિકાસ તથા એક્વિફાયર રિચાર્જ સામેલ છે. સરકાર નિષ્ણાતોના આદાનપ્રદાન, તાલીમ કાર્યક્રમોની સંસ્થા, અભ્યાસ પ્રવાસો અને ઉપર ઉલ્લેખિત ક્ષેત્રોમાં ક્ષમતાવર્ધન માટે પ્રાયોગિક અભ્યાસોના પ્રદર્શન સહિત અન્ય પ્રવૃત્તિઓને પ્રોત્સાહન આપશે. આ એમઓયુ હેઠળ પ્રવૃત્તિઓ પર નજર રાખવા એક સંયુક્ત કાર્યકારી જૂથની રચના કરવામાં આવશે. પૃષ્ઠભૂમિ: જળ સંસાધન, નદી વિકાસ અને ગંગાના જીર્ણોદ્ધારનું મંત્રાલયે (ડબલ્યુઆર, આરડીએન્ડજીઆર) જળ સંસાધન વિકાસ અને વ્યવસ્થાપનમાં અન્ય દેશો સાથે દ્વિપક્ષીય સહકારની પરિકલ્પના કરી છે. આ મુખ્યત્વે નીતિગત અને ટેકનિકલ કુશળતાની વહેંચણી, અભ્યાસક્રમો, કાર્યશાળાઓ, વૈજ્ઞાનિક અને ટેકનિકલ પરિસંવાદોના આયોજન, નિષ્ણાતોના આદાનપ્રદાન અને અભ્યાસલક્ષી પ્રવાસો મારફતે કરવામાં આવી છે. તાન્ઝાનિયા સરકારના જળ સંસાધન, નદી વિકાસ પ્રધાને 16મી જુલાઈ, 2014ના રોજ નવી દિલ્હીની મુલાકાત લીધી હતી, જેના પગલે આ સહકારમાં વૃદ્ધિ થઈ છે. બંને પક્ષોએ જળ સંચય અને વ્યવસ્થાની પદ્ધતિઓના મુદ્દે ચર્ચા કરી હતી તથા પારસ્પરિક ચર્ચા વિચારણા પછી એમઓયુ કરવાનો નિર્ણય લીધો હતો.
માહિતી અને સંચાર ટેકનોલોજી તથા ડિજિટલ અર્થતંત્રના ક્ષેત્રમાં દ્વિપક્ષીય સહકારને મજબૂત કરવા ભારત અને ટ્યુનિશિયા વચ્ચે એમઓયુ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્નીય મંત્રીમંડળને ભારત અને ટ્યુનિશિયા વચ્ચે 2જી જૂન, 2016ના રોજ માહિતી અને સંચાર ટેકનોલોજી (આઇસીટી) અને ડિજિટલ અર્થતંત્રના ક્ષેત્રમાં દ્વિપક્ષીય સહકારને મજબૂત કરવા થયેલા સમજૂતીકરાર (એમઓયુ)ની જાણકારી આપવામાં આવી છે. એમઓયુનો ઉદ્દેશ આઇસીટી અને ડિજિટલ અર્થતંત્રના ક્ષેત્રમાં બે દેશોની ખાનગી કંપનીઓ, સરકારો, ક્ષમતા નિર્માણમાં સંકળાયેલી સંસ્થાઓ અને અન્ય સરકારી અને ખાનગી સંસ્થાઓ વચ્ચે સક્રિય સહકાર અને આદાનપ્રદાનને વેગ આપવાનો છે.
મંત્રીમંડળે ભારત, ટ્યુનિશિયા અને પાપુઆ ન્યૂ ગિનીનાં ચૂંટણી પંચ વચ્ચે ચૂંટણીનાં વ્યવસ્થાપન અને વહીવટીનાં ક્ષેત્રમાં સાથસહકાર સ્થાપિત કરવા માટે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે ચૂંટણી વ્યવસ્થાપન અને વહીવટી ક્ષેત્રમાં સાથસહકાર સ્થાપિત કરવા માટે ટ્યુનિશિયાના સ્વતંત્ર ચૂંટણી સત્તામંડળ (આઈએસઆઈઈ) તથા પાપુઆ ન્યૂ ગિની ચૂંટણી પંચ (પીએનજીઈસી) સાથે સમજૂતી માટે ચૂંટણી પંચને મંજૂરી આપવા માટે કાયદા વિભાગની દરખાસ્તને મંજૂરી આપી દીધીછે. અસરઃ આ સમજૂતીકરારથી ચૂંટણી પંચ વ્યવસ્થાપન અને વહીવટીના ક્ષેત્રમાં સહયોગ માટે ટ્યુનિશિયા સ્વતંત્ર ચૂંટણી ઉચ્ચ સત્તામંડળ (આઈએસઆઈઈ) તથા પાપુઆ ન્યૂ ગિની ચૂંટણી પંચ (પીએનજીઈસી) માટે ટેકનિકલ સહાયતા/ક્ષમતા સમર્થન તૈયાર કરવાના ઉદ્દેશ સાથે દ્વિપક્ષીય સાથસહકારને પ્રોત્સાહન મળશે. સાથે સાથે ચૂંટણી વ્યવસ્થાપન અને વહીવટનાં ક્ષેત્રમાં સહયોગ વધશે અને સંબંધિત દેશોમાં ચૂંટણીનાં સંચાલનમાં આ પ્રકારની સંસ્થાઓને બળ મળશે. પરિણામ સ્વરૂપે ભારતના આંતરરાષ્ટ્રીય સંબંધો મજબૂત થશે. પૃષ્ઠભૂમિ ચૂંટણી પંચ સંબંધિત પક્ષો દ્વારા સમજૂતી પર હસ્તાક્ષર દ્વારા આખા વિશ્વનાં કેટલાંક દેશો અને સંસ્થાઓ સાથે ચૂંટણી સાથે સંબંધિત બાબતો અને ચૂંટણીની પ્રક્રિયાઓમાં સાથસહકારને પ્રોત્સાહન આપવામાં ભાગીદારી કરી રહ્યું છે. ચૂંટણી પંચ એક બંધારણીય સંસ્થા છે, જે વિશ્વમાં સૌથી મોટા ચૂંટણી અભિયાનનું સંચાલન કરે છે. વિવિધ સામાજિક-રાજકીય અને આર્થિક પૃષ્ઠભૂમિ ધરાવતા આશરે 85 કરોડ મતદારો ધરાવતા દેશમાં સ્વતંત્ર અને તટસ્થ ચૂંટણી યોજવાની જવાબદારી ચૂંટણી પંચની છે. તાજેતરનાં વર્ષોમાં ચૂંટણી પંચની ભૂમિકાથી રાજકીય ઘટનાક્રમમાં લોકોની મહત્તમ ભાગદારી સુનિશ્ચિત થઈ છે. અત્યારે ભારતને વિશ્વનો સૌથી મોટો લોકશાહી દેશ ગણવામાં આવે છે. ભારતમાં લોકશાહીની સફળતાથી આખા વિશ્વની મોટા ભાગની રાજકીય વ્યવસ્થાઓનું ધ્યાન ખેંચાયું છે. વિશિષ્ટતા તરફ અગ્રેસર ચૂંટણી પંચને ચૂંટણીનાં ક્ષેત્રમાં અને એની સાથે સંબંધિત બાબતોમાં દ્વિપક્ષીય સંબંધ વિકસાવવા વિદેશની ચૂંટણી સંસ્થાઓ પાસેથી અનેક દરખાસ્તો મળી રહી છે. ચૂંટણી પંચે ચૂંટણી વ્યવસ્થાપન અને વહીવટનાં ક્ષેત્રમાં સહયોગ માટે માલદીવના ચૂંટણી પંચ સાથે એક સમજૂતી પર હસ્તાક્ષર કરવા સાથે સંબંધિત એક દરખાસ્ત કાયદા અને ન્યાય મંત્રાલયના કાયદા વિભાગ પાસે મોકલી છે. આ સમજૂતીમાં માપદંડ આધારિત અનુચ્છેદ/ઉપખંડ સામેલ છે, જેમાં ચૂંટણીની પ્રક્રિયાનાં માળખા અને ટેકનિકના વિકાસનાં ક્ષેત્રમાં જ્ઞાન અને અનુભવને વહેંચવા, સૂચનાના આદાનપ્રદાનમાં મદદ કરવા, સંસ્થાઓને મજબૂત બનાવવા અને ક્ષમતા નિર્માણ કરવા, કર્મચારીઓને તાલીમ આપવા અને નિયમિત ચર્ચાવિચારણા કરવા વગેરે સહિત ચૂંટણી વ્યવસ્થાપન અને વહીવટીનાં ક્ષેત્રમાં સહયોગને પ્રોત્સાહન આપવા માટે વ્યાપક રીતે ઉલ્લેખનીય કામગીરી કરી છે.
અમેરિકાના સંરક્ષણ મંત્રી શ્રી એશ્ટોન કાર્ટર પ્રધાનમંત્રીને મળ્યા

અમેરિકાના સંરક્ષણ મંત્રી શ્રી એશ્ટોન કાર્ટર આજે પ્રધાનમંત્રી શ્રી નરેન્દ્ર મોદીને મળ્યા હતા. પ્રધાનમંત્રી મોદીએ ભારત અને અમેરિકા વચ્ચે સંરક્ષણ ક્ષેત્રમાં સંબંધોને મજબૂત કરવામાં કાર્ટરના પ્રદાનને બિરાદવ્યું હતું. તેમની બેઠકમાં પ્રધાનમંત્રીએ ચાલુ વર્ષે જૂનમાં અમેરિકામાં તેમની સફળ મુલાકાતને પણ યાદ કરી હતી. તેમણે અમેરિકા સાથે મજબૂત અને પ્રગતિશીલ દ્વિપક્ષીય વ્યૂહાત્મક ભાગીદારી પ્રત્યે ભારતની પ્રતિબદ્ધતાને પ્રતિપાદિત કરી હતી. સંરક્ષણ મંત્રી કાર્ટરે પ્રધાનમંત્રીને ચાલુ વર્ષે જૂનમાં બંને દેશ વચ્ચે થયેલી સમજૂતીઓ અને નિર્ણયોને આગળ ધપાવવા પર થયેલી પ્રગતિ પર જાણકારી આપી હતી. તેમણે એશિયા પ્રશાંત વિસ્તારમાં પ્રાદેશિક મુદ્દાઓ અને વિકાસ પર અભિપ્રાયોનું આદાનપ્રદાન પણ કર્યું હતું.
પ્રધાનમંત્રીએ ભારત સરકારના સચિવો સાથે બેઠક યોજી

પ્રધાનમંત્રી શ્રી નરેન્દ્ર મોદી આજે ભારત સરકારના તમામ સચિવોને મળ્યાં હતાં. આ બેઠકમાં મંત્રીમંડળના પ્રધાનો અને સ્વતંત્ર હવાલો સંભાળતા રાજ્ય કક્ષાના પ્રધાનો પણ ઉપસ્થિત હતા. ચાલુ વર્ષે જાન્યુઆરીમાં પ્રધાનમંત્રીને સચિવોના આઠ જૂથોએ રજૂ કરેલા અહેવાલોના ફોલ અપ સ્વરૂપે કેબિનેટ સચિવે અત્યાર સુધી થયેલા કામ પર સંક્ષિપ્ત રજૂઆત કરી હતી. આઠ જૂથોમાંથી બે જૂથો માટે નિયુક્ત સચિવોએ આ જૂથોની ભલામણોના અમલીકરણની સ્થિતિ પર રજૂઆત પણ કરી હતી. સચિવોના 10 નવા જૂથોની રચના કરવામાં આવી છે, જેઓ નવેમ્બરના અંત સુધીમાં વહીવટ સાથે સંબંધિત વિવિધ મુદ્દાઓ પર તેમના રિપોર્ટ સુપરત કરશે. અગાઉના જૂથો ચોક્કસ વિષયો પર કામ કરતાં હતાં, જેનાથી વિપરીત આ જૂથો હવે કૃષિ, ઊર્જા, પરિવહન વગેરે ક્ષેત્રો પર કામ કરશે. પ્રધાનમંત્રીએ સચિવોને સંબોધતા જાન્યુઆરી મહિનામાં આઠ વિષય આધારિત જૂથોના ભાગરૂપે તેમણે કરેલા કામની પ્રશંસા કરી હતી. તેમણે સચિવોને કેન્દ્ર સરકારના કામની મહત્ત્વપૂર્ણ સમીક્ષા હાથ ધરવા વિનંતી કરી હતી. સચિવો જે ક્ષેત્રોને અભ્યાસ કરશે તેમાં આ સમીક્ષા કરવાની રહેશે. તેમણે યુવાન અધિકારીઓને સંશોધન સંબંધિત મુદ્દાઓમાં સંલગ્ન થવા પણ જણાવ્યું હતું. પ્રધાનમંત્રીએ વસતિજન્ય ફાયદા વિશે બોલતાં કહ્યું હતું કે, તમામ જૂથોએ તેમની ભલામણોના ભાગરૂપે ભારતના 800 મિલિયન યુવાનોની તાકાતનો ઉપયોગ કરવા પ્રાથમિકતા આપવી જોઈએ. તેમણે કહ્યું હતું કે, ભારત સરકારના સચિવોની ટીમ ભારતના લોકોની આશા અને આકાંક્ષા પૂર્ણ કરવા નીતિઓ ઘડવા શાણપણ અને અનુભવનો સમન્વય કરે છે. તેમણે કામગીરી આગળ વધારવા શ્રેષ્ઠ કામગીરી કરવા તેમને પ્રેરિત કર્યા હતા.
મંત્રીમંડળે રાજ્યસભામાં પડતર નાલંદા વિશ્વિદ્યાલય (સુધારા) બીલ, 2013ને પાછું ખેચવાના પ્રસ્તાવને મંજૂરી આપી દીધી છે

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે રાજ્ય સભામાં પડતર નાલંદા વિશ્વવિદ્યાલય (સુધારા) બીલ, 2013ને પાછું ખેચવાના પ્રસ્તાવને મંજૂરી આપી દીધી છે. નાલંદા વિશ્વવિદ્યાલયની સ્થાપના ઓક્ટોબર, 2009માં થાઈલેન્ડમાં આયોજિત ચોથી પૂર્વ એશિયા શિખર બેઠકમાં જાહેર કરવામાં આવેલ સંયુક્ત પ્રેસ નિવેદનના આધાર પર કરવામાં આવી હતી. અખબારી યાદીમાં એક બિન સરકારી, બિન નફાકારી, બિન સાંપ્રદાયિક અને સ્વ-શાસન ધરાવતા આંતરરાષ્ટ્રીય સંસ્થાનની સ્થાપના કરવા માટે ટેકો આપવામાં આવ્યો હતો. ત્યારબાદ સંસદ દ્વારા નાલંદા વિશ્વવિદ્યાલય કાયદો, 2010 પસાર કરવામાં આવ્યો અને તે 25 નવેમ્બર, 2010થી અમલમાં મુકવામાં આવ્યો. વર્તમાન પ્રસ્તાવ રાજ્ય સભામાં નાલંદા વિશ્વવિદ્યાલય (સંશોધન) 2013ને પાછો ખેંચવા માટેનો છે. 26 ઓગસ્ટ, 2013ના રોજ રાજ્ય સભામાં પ્રસ્તુત કરવામાં આવેલ આ બિલનો ઉદ્દેશ્ય નાલંદા વિશ્વવિદ્યાલય અધિનિયમ, 2010ની કેટલીક જોગવાઈઓમાં સંશોધન કરવાનો અને કેટલીક નવી જોગવાઈઓને તેમાં ઉમેરવાનો હતો. નાલંદા વિશ્વવિદ્યાલય બીલ, 2010નાઅનુચ્છેદ7 અનુસાર નાલંદા વિશ્વવિદ્યાલયના સંચાલન બોર્ડની રચના કરવામાં આવી છે અને તે ભારતના આદરણીય રાષ્ટ્રપતિની મંજૂરીથી 21.11.2016થી અમલમાં મુકવામાં આવેલ છે. પ્રસ્તાવિત સુધારાઓ પર આગળ વધવા માટે કોઈપણ અંતિમ નિર્ણય લેતા પહેલા નાલંદા વિશ્વવિદ્યાલયના સંચાલન બોર્ડની સાથે સુધારા બિલ ઉપર ચર્ચા વિચારણા કરવાની જરૂર રહેશે. વર્તમાન સંચાલન બોર્ડ સંપૂર્ણ નાલંદા વિશ્વવિદ્યાલય બિલ, 2010 પર નવીન રીતે પણ વિચાર કરી શકે છે અને જ્યાં પણ જરૂર લાગે ત્યાં સુધારા અથવા ઉમેરો કરવા માટેના સૂચનો આપી શકે છે. સપ્ટેમ્બર, 2014માં વિદેશ મંત્રી શ્રીમતી સુષ્મા સ્વરાજ દ્વારા વિશ્વવિદ્યાલયમાં શિક્ષણ કાર્યનો શુભારંભ કરવામાં આવ્યો હતો. ભારતના આદરણીય રાષ્ટ્રપતિ વિશ્વવિદ્યાલયના વિજિટર છે. ડૉ. વિજય ભાટકર વિશ્વવિદ્યાલયના ચાન્સેલર અને પ્રોફેસર સુનૈના સિંહ કુલપતિ છે. હાલમાં વિશ્વવિદ્યાલયના ત્રણ અભ્યાસ કેન્દ્રો – સ્કુલ ઑફ હિસ્ટોરિકલ સ્ટડીઝ, સ્કુલ ઑફ ઇકોલોજી એન્ડ એન્વાયરમેન્ટ સ્ટડીઝ અને સ્કુલ ઑફ બૌદ્ધિસ્ટ સ્ટડીઝમાં કુલ 116 વિદ્યાર્થીઓ છે. તેમાં 21 દેશોના 35 આંતરરાષ્ટ્રીય વિદ્યાર્થીઓનો પણ સમાવેશ થાય છે.
પ્રધાનમંત્રીએ મહાત્મા ગાંધીને તેમની જયંતી નિમિત્તે વંદન કર્યા

પ્રધાનમંત્રી શ્રી નરેન્દ્ર મોદીએ મહાત્મા ગાંધીને તેમની જયંતી નિમિત્તે વંદન કર્યા. પ્રધાનમંત્રીએ એક ટ્વીટમાં કહ્યું; “રાષ્ટ્રપિતા મહાત્મા ગાંધીને તેમની જન્મજયંતી નિમિત્તે વિનમ્ર શ્રદ્ધાંજલિ. પૂજ્ય બાપુનું જીવન અને આદર્શ દેશની દરેક પેઢીને કર્તવ્ય પથ પર ચાલવા માટે પ્રેરિત કરતા રહેશે. હું સન્માનીય બાપુને ગાંધી જયંતી નિમિત્તે નમન કરૂં છું. તેમના ઉમદા સિદ્ધાંતો આજે વૈશ્વિક સ્તરે પ્રાસંગિક છે અને લાખો કરોડો લોકોને તાકાત આપે છે.”
કેબિનેટે ભારત અને ફ્રાંસ વચ્ચે સ્થળાંતર અને ગતિશીલતા ભાગીદારી અંગેના કરારને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રી મંડળે ભારત અને ફ્રાંસ વચ્ચે સ્થળાંતર અને ગતિશીલતા ભાગીદારી સંધિ પર હસ્તાક્ષર કરવાની મંજુરી આપી દીધી છે. આ સંધિ પર ફ્રાંસના રાષ્ટ્રપતિની ભારતની આગામી સત્તાવાર મુલાકાત દરમિયાન હસ્તાક્ષર થાય તેવી સંભાવના છે. આ સંધિ બંને દેશો વચ્ચે લોકોનો લોકો સાથેનો સંપર્ક, વિદ્યાર્થીઓ, શિક્ષણવિદો, સંશોધકો અને કૌશલ્ય ધરાવતા વ્યવસાયિકોના આવાગમનની સરળતા, અનિયમિત સ્થળાંતર અને માનવીઓની ઘુસણખોરી જેવા મુદ્દાઓ પર સહયોગ વધુ મજબુત બનાવવો વગેરે જેવા મુદ્દાઓને રજુ કરે છે. આ સંધિ એ ભારતના ફ્રાંસની સાથે ઝડપથી વધી રહેલા બહુ આયામી સંબંધનો પુરાવો છે અને બંને દેશો વચ્ચે વધી રહેલા વિશ્વાસ અને ભરોસાને દર્શાવે છે. આ સંધિ પ્રારંભિક તબક્કામાં સાત વર્ષ માટે માન્ય છે અને તેમાં સંયુક્ત કાર્યરત જુથના માધ્યમથી આપમેળે તેને રીન્યુ કરવાની અને તેની કામગીરીને ચકાસવાની જોગવાઈ કરવામાં આવી છે.
પ્રધાનમંત્રીએ તમિલનાડુના તંજાવુરમાં દુર્ઘટનાને કારણે થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તમિલનાડુના તંજાવુરમાં થયેલી દુર્ઘટના પર ઊંડો શોક વ્યક્ત કર્યો છે. શ્રી મોદીએ તમિલનાડુના તંજાવુરમાં દુર્ઘટનાનો ભોગ બનેલા લોકો માટે પ્રધાનમંત્રી રાષ્ટ્રીય રાહત ભંડોળ (
અફઘાનિસ્તાનમાં સલમા બંધ પરિયોજનાના સંશોધિત ખર્ચનું અનુમાન

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે અફઘાનિસ્તાનમાં સલમા બંધ પરિયોજનાના પુનર્નિર્માણ અને તેને પૂર્ણ કરવા માટે 1775.69 કરોડ રૂપિયાના સંશોધિત ખર્ચના અનુમાન (આરસીઈ)ને મંજૂરી આપી દીધી છે. આ પરિયોજના જૂન,2016માં પૂર્ણ થવાની સંભાવના છે. જળ સંસાધન મંત્રાલય અંતર્ગત આવનારા એક કેન્દ્રીય લોક ઉપક્રમ મેસર્સ ડબલ્યૂએપીસીઓએસ આ પરિયોજનાને પૂર્ણ કરી રહી છે. આ પરિયોજનાને સફળતાપૂર્વક પૂર્ણ કર્યા પછી ઉર્જા તેમજ જળની ઉપલબ્ધતા,અફઘાનિસ્થાનના પશ્ચિમી વિસ્તારના સંપૂર્ણ આર્થિક વિકાસમાં મુખ્ય ભૂમિકા અદા કરશે અને અફઘાનિસ્તાનમાં ભારત માટે સદભાવના પેદા કરશે. આ પરિયોજના તૈયાર થઈ ગયા પછી પશ્ચિમી અફઘાનિસ્તાનમાં ઉર્જા અને કૃષિ જરૂરિયાતો પૂર્ણ થઈ શકશે. ભારતીય રૂપિયા અને અમેરીકી ડોલરની વિદેશી વિનિમય દરમાં ભિન્નતા, પરિયોજના પૂર્ણ કરવાની સમય મર્યાદા વધારવાના કારણે પરામર્શ દરમાં થયેલી વૃદ્ધિ, અફઘાની કર્મચારીઓના પ્રશિક્ષણ માટે આ પરિયોજનાના ખર્ચમાં સંશોધન આવશ્યક થઈ ગયું હતું. પૃષ્ઠભૂમિ હરી નદી ઉપર બનનારા આ બંધની ઉંચાઈ 107.5 મીટર હશે. આ બંધ પર 14-14 મેગાવોટની ત્રણ જળવિદ્યુત પરિયોજનાઓ લાગશે. આ ઉપરાંત 75,000 હેક્ટર ભૂમિની સિંચાઈ માટે પાણી છોડવાનું પ્રાવધાન પણ કરાયું છે. પરિયોજના પૂર્ણ થયા બાદ ઉર્જા તેમજ જળની ઉપલબ્ધતા સંભવતઃ અફઘાનિસ્તાનના પશ્ચિમી વિસ્તારમાં સંપૂર્ણ આર્થિક વિકાસમાં સહાયક થશે.
પ્રધાનમંત્રીએ “ઇકોનોમિક પોલિસી – ધ રોડ અહેડ” થીમ પર અર્થશાસ્ત્રીઓ અને નિષ્ણાતો સાથે ચર્ચાવિચારણા કરી

પ્રધાનમંત્રી શ્રી નરેન્દ્ર મોદીએ આજે નીતિ આયોગ દ્વારા આયોજિત એક બેઠકમાં 40થી વધારે અર્થશાસ્ત્રીઓ અને અન્ય નિષ્ણાતો સાથે ચર્ચા વિચારણા કરી હતી. આ ઇન્ટરેક્ટિવ સેશનની થીમ “ઇકોનોમિક પોલિસી – ધ રોડ અહેડ” (આર્થિક નીતિ – ભવિષ્યની દિશા) હતી. આ સેશન દરમિયાન સહભાગીઓએ પાંચ વિશિષ્ટ જૂથોમાં તેમનાં અભિપ્રાયો વહેંચ્યા હતાં. આ જૂથોએ બૃહદ્ અર્થતંત્ર અને રોજગાર, કૃષિ અને જળ સંસાધન, નિકાસ, શિક્ષણ અને સ્વાસ્થ્ય પર ચર્ચા કરી હતી, જેમાં નિષ્ણાતોએ પોતાનાં અભિપ્રાયો રજૂ કર્યા હતાં. પ્રધાનમંત્રીએ અર્થતંત્રનાં વિવિધ પાસાંઓ પર તેમનાં સૂચનો અને અવલોકનો પ્રસ્તુત કરવા બદલ વિવિધ સહભાગીઓનો આભાર માન્યો હતો. આ બેઠકમાં કેન્દ્રિય મંત્રીઓ શ્રી પિયૂષ ગોયલ અને શ્રી રાવ ઇન્દ્રજીત સિંહ પણ ઉપસ્થિત રહ્યાં હતાં. નીતિ આયોગનાં ઉપાધ્યક્ષ શ્રી રાજીવ કુમાર તથા કેન્દ્ર સરકાર તથા નીતિ આયોગનાં વરિષ્ઠ અધિકારીઓ પણ ઉપસ્થિત રહ્યાં હતાં.